ഒരേ ക്ലാസില് പഠിച്ച് മുഴുവന് മാര്ക്കും നേടി സുഹൃത്തുക്കള് മാന്നാര്: നായര് സമാജം എച്ച്.എസ്.എസില് ഒരു ക്ലാസിലെ മൂന്നു വിദ്യാര്ഥികള് മുഴുവന് മാര്ക്കും നേടി. സയന്സ് വിഭാഗത്തിലാണ് ഇവരുടെ വിജയം. അര്ജുന്കൃഷ്ണന്, ദേവിപ്രിയ, വേദ.വി.നമ്ബൂതിരി എന്നിവരാണ് മുഴുവന് മാര്ക്കും വാങ്ങിയത്. ചെട്ടികുളങ്ങര ഈരേഴ തെക്ക് പാലാഴിയില് ഉണ്ണിക്കൃഷ്ണന്മോഹനകുമാരി ദമ്ബതികളുടെ മകനാണ് അര്ജുന്കൃഷ്ണ. കഥകളി സംഗീതം, ദേശഭക്തിഗാനം എന്നീ ഇനങ്ങളില് സംസ്ഥാന സ്കൂള് കലോത്സവത്തില് എ ഗ്രേഡ് നേടിയിട്ടുണ്ട്. മെഡിസിന് ചേരാനാണ് അര്ജുന്റെ ആഗ്രഹം. ബുധനൂര് വാക്കയില് വിജയകുമാര്എസ്.മായ ദമ്ബതികളുടെ മകളാണ് ദേവിപ്രിയ. കൂടിയാട്ട ജേതാവ് കൂടിയാണ്. ഡോക്ടറാകാനാണ് ആഗ്രഹമെന്ന് ദേവിപ്രിയ പറഞ്ഞു. ആലപ്പുഴ വാടക്കല് കണിച്ചേരില് ലാല് ഭവനില് ക്രൈംബ്രാഞ്ച് എസ്.ഐ: വിഷ്ണുനമ്ബൂതിരിയുടെയും ആലപ്പുഴ എസ്.ഡി കോളജ് അസി.പ്രഫസര് സിന്ധു അന്തര്ജനത്തിന്റെയും മകളാണ് വേദ.വി.നമ്ബൂതിരി. സംസ്ഥാന സ്കൂള് കലോത്സവത്തില് കഥകളിയില് എ ഗ്രേഡ് നേടിയിട്ടുണ്ട്.